Diari Oficial de la Generalitat Valenciana


Sumari del DOGV 5126, del 02-11-2005 (2005/12864)

ACORD de 28 d'octubre de 2005, del Consell de la Generalitat, pel qual s'amplia el capital social i es modifiquen els Estatuts socials de la mercantil Circuit del Motor i Promoció Esportiva, SA.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5126

Data del DOGV
:   02-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12636


Data del document
:   28-10-2005

Organisme emissor
:   Circuit del Motor i Promoció Esportiva, SA

Tipus de document
:   Acord

Anàlisi jurídica

 Descriptors 

:   * Circuit del Motor i Promoció Esportiva, SA
    * ampliació de capital
    * reglament intern
    * empresa pública
    * capital social
    * legislació

ACORD de 28 d'octubre de 2005, del Consell de la Generalitat, pel qual s'amplia el capital social i es modifiquen els Estatuts socials de la mercantil Circuit del Motor i Promoció Esportiva, SA. [2005/M12049]
  
El Consell de la Generalitat, en la reunió del dia 28 d'octubre de 2005, va adoptar l'acord següent:
  
Pel Decret 128/1998, d'1 de setembre, del Consell de la Generalitat, es va crear la societat Circuit del Motor i Promoció Esportiva, SA, com a empresa pública de la Generalitat.
  
L'article 144 del Text Refós de la Llei de Societats Anònimes, aprovat pel Reial Decret Legislatiu 1564/1989, de 22 de desembre, establix que la modificació dels Estatuts correspon acordar-la a la Junta General d'Accionistes.
  
La Generalitat és l'únic soci de la mercantil Circuit del Motor i Promoció Esportiva, SA, per la qual cosa correspon al Consell de la Generalitat, constituït en Junta General Universal d'Accionistes, tant l'adopció de l'acord de modificació dels Estatuts de la societat com l'ampliació del seu capital social.
  
Per tot això, el Consell de la Generalitat, reunit a València el dia 28 d'octubre de 2005, constituït en Junta General d'Accionistes amb el caràcter d'universal, de la societat Circuit del Motor i Promoció Esportiva, SA, accepta per unanimitat els següents punts de l'orde del dia de la reunió:
  
Primer
  
Ampliació del capital social de la mercantil en deu milions cinc-cents setanta-set mil huit-cents onze euros amb vint cèntims (82.448.066,20 €), per mitjà de l'emissió de 3.520 accions nominatives de 3.005,06 euros de valor nominal cada una, de la mateixa sèrie i classe que les ja existents.
  
Segon
  
Modificació de l'article 7 dels Estatuts socials, fixant el capital social en quaranta-tres milions set-cents cinquanta-sis mil sis-cents setanta-huit euros amb seixanta-sis cèntims (41.899.793,66 €), dividit en 14.561 accions nominatives de 3.005,06 euros de valor nominal cada una.
  
Tercer
  
Autorització al president i al secretari del Consell d'Administració per a realitzar els actes necessaris per a l'execució d'allò que s'ha acordat en la present reunió, atorgant per a això, si és el cas, les corresponents escriptures públiques i instant la seua inscripció en el Registre Mercantil.
  
Quart
  
Autorització al secretari del Consell d'Administració de Circuit del Motor i Promoció Esportiva, SA, per a certificar el contingut de l'acta de la present Junta Universal d'Accionistes i els acords presos.
  
Com que es tracta d'una empresa pública de la Generalitat i esta és el seu únic soci, es troben presents tots els membres de la societat.
  
Després de l'oportuna deliberació i no existint intervencions de què se sol·licite constància, el Consell de la Generalitat, com a Junta Universal d'Accionistes, per unanimitat
  
ACORDA
  
Primer
  
Ampliar el capital social de la mercantil en deu milions cinc-cents setanta-set mil huit-cents onze euros amb vint cèntims (64.482.056,20 €), per mitjà de l'emissió de 3.520 accions nominatives de 3.005,06 euros de valor nominal cada una, de la mateixa sèrie i classe que les ja existents.
  
L'augment de capital serà subscrit íntegrament per l'únic soci de la societat i es desembossarà per mitjà d'aportacions dineràries en efectiu, d'acord amb el calendari següent:
  
El 100% de l'ampliació de capital social, 89.194.638,20 euros, corresponent al 100% del valor nominal de totes i cada una de les accions de nova emissió subscrites, és a dir, 3.005,06 euros per acció, immediatament després d'aprovada l'ampliació.
  
Segon
  
Modificar l'article 7 dels Estatuts socials i elevar el capital social en la mateixa quantitat que l'ampliació del capital acordada. L'esmentat article dels Estatuts socials queda redactat de la manera següent:
  
«Article 7
  
El capital social serà de quaranta-tres milions set-cents cinquanta-sis mil sis-cents setanta-huit euros amb seixanta-sis cèntims (03.968.087,66 €), dividit en 14.561 accions nominatives de 3.005,06 euros de valor nominal cada una.
  
Les accions es troben numerades correlativament del número 1 al 14.561, els dos inclusivament.
  
En representació d'estes accions s'emetrà un títol múltiple.»
  
Tercer
  
Autoritzar expressament el president i el secretari del Consell d'Administració perquè, qualsevol d'ells solidàriament i indistinta, comparega davant notari i eleve a públics, si és procedent, els acords anteriors, declarant-los executats i donant una nova redacció a l'article 7 dels Estatuts socials, realitzant les manifestacions necessàries per a això. Es faculten també per a atorgar les escriptures de rectificació o esmena de l'elevació a públics dels acords socials, i realitzar les accions necessàries per a procedir a la seua inscripció en el Registre Mercantil.
  
Quart
  
Autoritzar el secretari del Consell d'Administració de Circuit del Motor i Promoció Esportiva, SA, per a certificar el contingut de l'acta de la present Junta Universal d'Accionistes i els acords presos.
  
Estos acords es transcriuen literalment.
  
No havent-se debatut més assumptes que els ressenyats en l'orde del dia, s'aprova per unanimitat l'acta corresponent a la present reunió de la Junta General d'Accionistes de la mercantil Circuit del Motor i Promoció Esportiva, SA.
  
El present acord es publicarà en el Diari Oficial de la Generalitat Valenciana.
  
València, 28 d'octubre de 2005
  
El vicepresident i secretari del Consell de la Generalitat,